stanford-oval/wikipedia huggingface dataset:
Tyndaris
Historia > Klassinen kausi

Tyndaris oli Sisilian viimeisenä perustettuja kreikkalaista alkuperää olleita kaupunkeja. Sen perusti Syrakusan tyranni Dionysios I vuonna 396 eaa. Kaupunki asutettiin messenialaisilla maanpakolaisilla, jotka spartalaiset olivat ajaneet pois Naupaktoksesta, Zakynthoksesta ja Peloponnesokselta peloponnesolaissodan lopulla. Dionysios asutti nämä ensin Sisilian Messeneen eli aikaisempaan Zankleen. Spartalaisten pahastuttua tästä hän siirrätti väen Tyndariin paikalle, joka oli aikaisemmin ollut Abakainonin aluetta.
Siirtokuntalaiset antoivat itse kaupungille nimen Tyndaris, mikä viittasi Dioskuureihin eli Tyndaridaihin. Alkuperäisten maanpakolaisten lukumäärä oli noin 600. He sallivat myös muiden asettua kaupunkiin, ja niin sen väkiluku nousi pian yli 5 000 henkeen. Näin kaupunki nousi suhteellisen merkittäväksi. Kaupungin kansalaisesta käytettiin etnonyymiä Tyndaritēs (Τυνδαρίτης) tai Tyndarios (Τυνδάριος), myöhemmin latinaksi Tyndaritanus.
Tyndaris löi omaa pronssirahaa 300-luvulta eaa. lähtien. Timoleonin Sisilian sotaretken aikaan vuonna 344 eaa. kaupunki oli ensimmäisiä tämän puolelle siirtyneitä.
Historia > Hellenistinen kausi

Vuonna 269 eaa. Tyndaris tuki Syrakusan tyrannia Hieron II:sta tämän sodassa mamertiineja vastaan. Kaupungista tuli Syrakusan tärkeä tukikohta saaren pohjoisrannikolla eli Tyrrhenanmeren puolella, siinä missä Tauromenionilla oli samanlainen asema Sisilianmeren puolella, ja siksi se esiintyy usein seuranneiden sotien aikana. Ensimmäisessä puunilaissodassa 264–241 eaa. kaupunki oli Karthagon vallassa. Kaupunkilaiset olivat vähällä siirtyä Rooman puolelle nähdessään sen armeijan lähestyvän, mutta karthagolaiset saivat estettyä tämän ottamalla tärkeimmät asukkaat panttivangeiksi.
Vuonna 257 eaa. Tyndariin edustalla sen ja Aiolisten saarten välillä käytiin meritaistelu, jossa Rooman laivasto sai vähäisen voiton karthagolaisista Gaius Atiliuksen johdolla, mutta tilanne jäi ratkaisemattomaksi. Rooman laivasto rantautui silloin Tyndariin niemelle, mutta kaupunki ei vielä tullut vallatuksi. Tyndarislaiset karkottivat karthagolaisen varuskunnan ja liittyivät Rooman puolelle vasta sen jälkeen, kun roomalaiset olivat vallanneet Panormoksen vuonna 254 eaa. Tämän myötä kaupunki tuli Rooman alaisuuteen ja ajan kuluessa osaksi Rooman valtakuntaa.
Historia > Roomalainen kausi

Tyndaris mainitaan seuranneella roomalaisella kaudella melko harvoin, mutta se vaikuttaa olleen kukoistava ja merkittävä kaupunki ja pysyneen uskollisena Roomalle monissa tilanteissa. Tyndarislaiset muun muassa tukivat Roomaa toisessa puunilaissodassa vuosina 218–202 eaa., ja varustivat laivastoa Scipio Africanuksen käyttöön. Kiitoksena Scipio palautti kaupunkilaisille karthagolaisten viemän Hermeen patsaan, joka oli kaupungin ylpeyksiä.
Ciceron aikana Tyndaris vaikuttaa olleen yksi Sisilian huomattavimmista kaupungeista. Se oli yksi saaren seitsemästätoista kaupungista, jotka Rooman senaatti valitsi maksamaan vuotuisen osuuden Eryksin Afroditen temppelin ylläpitoon, mitä pidettiin ilmeisesti kunniatehtävänä. Muutoin kaupunki oli tavallisen roomalaiskaupungin (municipium) asemassa, ja sillä oli omat virkamiehet ja neuvosto. Kaupunki kärsi suuresti Verresin väärinkäytöksistä, ja tämä muun muassa ryösti jo mainitun Hermeen patsaan. Kostoksi tyndarislaiset tuhosivat Verresin patsaan sen jälkeen, kun tämä oli poistunut saarelta.
Kaupunki oli merkittävässä osassa jälleen Sextus Pompeiuksen sodassa vuonna 36 eaa. Sextus Pompeius piti sitä hallussaan, mutta Octavianuksen laivastoa komentanut Agrippa valtasi sen Mylain taistelussa saamansa voiton jälkeen. Tämän jälkeen kaupungista tuli yksi Agrippan päätukikohdista sodan aikana.
Octavianus eli Augustus teki Tyndariista roomalaisen colonian Colonia Augusta Tyndaritanorum, mikä nimi tunnetaan piirtokirjoituksista. Muutoin Tyndaris ei juuri esiinny historiassa tämän jälkeen, mutta se säilyi epäilemättä merkittävänä kaupunkina myös Rooman keisarikaudella. Strabon mainitsee sen yhtenä saaren kaupungeista, joita vielä hänen aikanaan voitiin sellaiseksi kutsua. Plinius mainitsee Tyndariin coloniana, ja kertoo sitä kohdanneesta suuresta onnettomuudesta, jossa meri nielaisi puolet kaupungista. Tämä oli todennäköisesti seurausta siitä, että maanjäristys romautti osan kaupungin kukkulasta. Tapahtuma ajoittuu ensimmäiselle vuosisadalle jaa., mutta sen tarkempaa ajankohtaa ei tunneta. Roomalaisten itinerariumien perusteella kaupunki oli olemassa vielä 300-luvulla.
Historia > Myöhempi historia

Tyndaris tuhoutui tai taantui oletettavasti viimeistään saraseenien vallattua saaren 800-luvulla. Kaupungin paikka oli vielä 1800-luvulla asumaton, mutta sen nimi oli säilynyt paikalla olleessa kirkossa nimeltä Madonna di Tindaro. Nykyinen kylä on syntynyt paikalle tämän jälkeen, ja omaksunut antiikin aikaisen kaupungin nimen muodossa Tindari.
Rakennukset ja löydökset

Tyndariin kaupunki kattoi koko sen kukkulan laen. Kaupungin ”akropoliina” toimi kukkulan korkein kohta. Agora eli myöhempi forum sijaitsi alempana kaupunkialueen kaakkoisosassa nykyisen kylän paikalla. Kaupungissa on ollut suunniteltu asemakaava jo kreikkalaisella kaudella. Lähes kaikki kaupungin rauniot ovat kuitenkin peräisin roomalaiselta kaudelta. Asemakaavan pääkatu oli luoteis-kaakkoissuuntainen decumanus-katu.
Kaupunki on ollut ympäröity muurein, joista on säilynyt osia. Myös kaksi muurin porteista on tunnistettavissa. Muurin vanhimmat osat on ajoitettu kaupungin perustamisen ajalle 300-luvulle eaa., ja se uusittiin 200-luvulla eaa. Muureissa on aukko itäsivulla, jolta puolelta rinne laskee jyrkästi mereen; Pliniuksen mainitsema maanvyörymä on todennäköisesti tapahtunut kyseiseltä puolelta. Kukkulalla on suoritettu kaivauksia suhteellisen pienellä alueella.
Kreikkalais-roomalainen teatteri
Kaupungissa oli kreikkalainen teatteri, jonka varhaisin vaihe on ajoitettu noin vuoteen 300 eaa. Se rakennettiin roomalaisella kaudella uudestaan roomalaiseksi teatteriksi samalla tavalla kuin Tauromenionin teatteri. Teatterirakennus oli suhteellisen pieni, ja sijaitsi akropoliin rinteessä decumanuksen ja kaivausalueen luoteispäässä. Siinä oli tyypillinen puolikaarenmuotoinen katsomo, jonka halkaisija oli noin 76 metriä, ja joka avautui koilliseen eli merelle päin. Siihen mahtui noin 3 000 katsojaa.
Basilika (”Gymnasion”)
Kaivausalueen kaakkoisosassa sijaitsee Rooman tasavallan aikana rakennettu yksilaivainen basilika. Sen raunioita kaarineen on perinteisesti kutsuttu gymnasioniksi. Raunioita on kunnostettu huomattavasti.
Pyhäköt
Kaupungin pyhäköitä ei ole kaivettu. Rahojen ja votiiviesinelöytöjen perusteella sen kultteihin ovat kuitenkin kuuluneet Apollonin, Artemis Eupraksian, Athenen, Dionysoksen, Dioskuurien, Koren eli Persefonen, Poseidonin ja Zeuksen kultit.
Muut rakennukset
Muihin löytöihin lukeutuu muun muassa peristyylipihoilla varustettuja yksityistaloja ja muita asuinkortteleita sekä roomalainen kylpylä, mosaiikkilattioita ja roomalaisen kauden hautoja.
Esinelöydöt
Tyndariista on löydetty suuri määrä veistoksia, rakennusten koristeosia, keramiikkaa, piirtokirjoituksia ja rahoja. Kaupungista tehtyjä esinelöytöjä on Tindarin arkeologisessa museossa sekä muun muassa Palermon arkeologisessa museossa.
Aiheesta muualla

Kuvia tai muita tiedostoja aiheesta Tyndaris Wikimedia Commonsissa
Tyndariin akropoliin maisemia.
Komedianaamio. Tindarin arkeologinen museo.
Toogaan pukeutunut mies papillisessa roolissa. Veistos Tyndariista, 1. vuosisata jaa. Palermon arkeologinen museo.
Tyndariin kreikkalais-roomalainen teatteri.
Roomalaisen basilikan (”gymnasionin”) rauniot.
Danny Lloyd

Danny Lloyd vuonna 2023.
Danny Edward Lloyd (s. 13. lokakuuta 1972 Chicago, Illinois) on yhdysvaltalainen entinen lapsinäyttelijä, joka tunnetaan parhaiten Stanley Kubrickin ohjaaman elokuvan Hohto Danny Torrancen roolista. Elokuvassa kuusivuotias Lloyd ei tiennyt edes olevansa mukana kauhuelokuvassa – tämä hänelle selvisi vasta 13-vuotiaana, kun Lloyd näki leikatun version Hohdosta ja vasta 17-vuotiaana hän näki leikkaamattoman.lähde? Lloyd on näytellyt Hohdon jälkeen vain elokuvassa Will: The Autobiography of G. Gordon Liddy nuorta Liddyä.
Lloyd on aikuisiällä työskennellyt biologian opettajana.
Tyyppi 45 -hävittäjä

| Tyyppi 45 |
| --- | --- |
 HMS Dragon 2012

Tekniset tiedot
Uppouma:  7 205 t
Pituus:  152,4 m
Leveys:  21,2 m
Syväys:  7,4 m
Koneteho:  2 × Rolls-Royce WR-21 -kaasuturbiini+generaattori yht. 43 MW 2 × Wärtsilä 12V200 -dieselmoottoria yht. 4 MW 2 × 20 MW sähkömoottorit yht. 40 MW
Nopeus:  29+ solmua
Miehistöä:  190
Aseistus
Meritorjunta:  1 × 114 mm Mk8
Ilmatorjunta:  Sea Viper 2 × Oerlikon 30 mm
Tyyppi 45 on Britannian kuninkaallisen laivaston kuuden hävittäjän muodostama alusluokka. Britannia oli 1990-luvulla mukana brittiläis-italialais-ranskalaisessa Horizon-fregattihankkeessa, josta jättäytyi 1999 eriävien teknisten vaatimusten vuoksi. Britannia ryhtyi sen jälkeen kehittämään omaa alustyyppiään. Luokan ensimmäinen alus HMS Daring otettiin palvelukseen 23. heinäkuuta 2009 ja viimeinen 26. syyskuuta 2013.
Taustaa

Falklandin sodan kokemukset ilmatorjunnan haasteista loivat vaatimukset uudelle ilmatorjuntakykyiselle hävittäjälle. Yhdistynyt kuningaskunta liittyi seitsemän Nato-maan muodostamaan liittoumaan, jonka tarkoituksena oli kehittää uusi ilmatorjuntafregatti NFR-90, mikä kuitenkin kaatui maiden keskinäisiin ongelmiin. Tämän jälkeen Yhdistynyt kuningaskunta muodosti Ranskan ja Italian kanssa Horizon CNCG -ohjelman, joka myös kaatui maiden keskinäisiin erimielisyyksiin vaatimuksista. Maa erkani hankkeesta 26. huhtikuuta 1999, minkä jälkeen se aloitti oman kansallisen hankkeen. Marconi Electronic Systems (MES) valittiin 23. marraskuuta hankkeen päätoimittajaksi ja seitsemän päivää myöhemmin MES ja British Aerospace sulautuivat BAE Systemsiksi, jolloin BAE Systemsistä tuli päätoimittaja.
Suunnittelu > Aseistus ja johtamisjärjestelmät

Alusten pääaseistuksena on Sea Viper -ilmatorjuntaohjusjärjestelmä (PAAMS), johon on liitetty BAE Systems Integrated System Technologiesin (Insyte) toimittama SAMPSON-monitoimitutka sekä Insyten ja Thales Groupin tomittama S1850M 3D-ilmavalvontatutka. Ohjusjärjestelmään voidaan sijoittaa 48 kpl MBDA Aster 15- ja 30-tyypin ilmatorjuntaohjuksia, joiden kantama enimmillään on 120 kilometriä. Lähi-ilmatorjuntakykyä täydennetään kahdella Oerlikon Contravesin toimittamalla 30 mm KCB -tykillä, jotka on sijoitettu omiin torneihinsa. Lisäksi aluksella on kaksi Phalanx CIWS -lähitorjuntajärjestelmää.
Meritorjuntakykyn lisäämiseksi alukselle voidaan asentaa kaksi RGM-84 Harpoon -meritorjuntaohjuslavetin asennukseen, mutta sitä ei ole toteutettu. Lisäksi aluksille on asennettu BAE Systemsin 113 millimetrin Mk.8 mod 1 -tykki, jota voidaan käyttää esimerkiksi maakohteiden tuhoamiseen. Tykin korvaamista 155 mm tykillä on ehdotettu parantamaan kantamaa ja tuhovoimaa. Kranaatteina käytettäisiin tulevaisuudessa ehkä älyammuksia. Alukselle on sijoitettu Westland Lynx HMA8 -helikopteri, jonka varustuksena on Sea Skua -meritorjuntaohjukset ja Sting Ray -torpedot.
Alusten elektronista järjestelmää täydentävät MFS 7000 -kaikuluotain, torpedosuojausjärjestelmä, elektroninen Seagnat -harhautusjärjestelmä. Aluksilla on majoitustilat 60:lle jalkaväkitaistelijalle varusteineen.
= Propulsiojärjestelmä

Aluksen propulsiojärjestelmään kuuluu kaksi Rolls-Royce WR-21 -kaasuturbiinia, jotka kumpikin tuottavat 21,5 megawatin tehon. Turbiinimoottorit pyörittävät generaattoria, joilla tuotetaan sähköisen voimansiirron edellyttämä sähkö. Kaksi 20 megawatin sähkömoottoria pyörittää kumpikin omaa akselia. Koeajoissa mitattu huippunopeus 31,5 solmua saavutettiin 120 sekuntia kestäneen kiihdytyksen jälkeen. Suunnitellun 29 solmun huippunopeuden saavuttamiseen kului 70 sekuntia.
Alukset

Luokan kolme ensimmäistä alusta tilattiin heinäkuussa 2000, ja helmikuussa 2002 tilausta täydennettiin kolmella aluksella. Alusten tarvitsemien lohkojen valmistus jaettiin VT Groupin Portmouthin telakan ja BAE Systemsin Glasgowin tuotantolaitosten kesken, jotka myöhemmin sulautuivat BVT Surface Fleetiksi. Lopullinen kasaus tehdään Clyden telakalla.
| Nimi | Telakka (kokooja) | Kölinlasku | Vesille | Valmis | Huomautus |
| --- | --- | --- | --- | --- | --- |
| HMS Daring | BAE Systems, Scotstoun | 28. maaliskuuta 2003 | 1. helmikuuta 2006 | 23. heinäkuuta 2009 |  |
| HMS Dauntless | BAE Systems | 26. elokuuta 2004 | 23. tammikuuta 2007 | 3. kesäkuuta 2010 | operatiiviseen palvelukseen marraskuussa 2010 |
| HMS Diamond | BVT Surface Fleet, Govan | 25. helmikuuta 2005 | 27. marraskuuta 2007 | 6. toukokuuta 2011 | operatiiviseen palvelukseen kesällä 2012 |
| HMS Dragon | BAE Systems | 19. joulukuuta 2005 | 17. marraskuuta 2008 | 20. huhtikuuta 2012 | operatiivisessa palveluksessa |
| HMS Defender | BAE Systems Surface Ships, Govan | 31. heinäkuuta 2006 | 21. lokakuuta 2009 | 21. maaliskuuta 2013 | operatiivisessa palveluksessa |
| HMS Duncan | BVT Surface Fleet, Govan, Scotstoun | 26. tammikuuta 2007 | 11. lokakuuta 2010 | 26. syyskuuta 2013 | operatiivisessa palveluksessa |
Aiheesta muualla

Wikimedia Commonsissa on kuvia tai muita tiedostoja aiheesta .
Kuninkaallisen laivaston luokan esittelysivu
PAAMS-ilmatorjuntaohjusjärjestelmän esittely (Arkistoitu – Internet Archive) (englanniksi)
Tyypin 45 -ohjushävittäjät
Kaavio aluksen propulsiojärjestelmästä. Ylinnä generaattoreita käyttävät kaasuturbiinit, Wärtsilän dieselgeneraattorit (DG) ja alinna sähkömoottoreiden pyörittämät potkurit.
Vrachnaíika

| Vrachnaíika Βραχναίικα |
| --- | --- |
 Kunnallisyksikön sijainti
 Vrachnaíika
 Koordinaatit: 38°9′45″N, 21°40′5″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Patras
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  370102
Väkiluku (2011):  4 627
 – Kaupunki­yhdys­kunta:  2 664
 – Kaupunki:  2 571
Aikavyöhyke:  UTC+2
 – Kesäaika:  UTC+3
Postinumero:  250 02
Suuntanumero(t):  2610
Rekisterikilpi:  ACh
Infobox OKVirheellinen NIMI-arvo: 
Vrachnaíika (kreik. Βραχναίικα) on Kreikan kaupunki sekä samanniminen Patraksen kunnan kunnallisyksikkö (Δημοτική Ενότητα Βραχναίικων, Dimotikí Enótita Vrachnaíikon) ja entinen itsenäinen kunta. Se sijaitsee Akhaian alueyksikössä Länsi-Kreikan alueella. Koko kunnallisyksikön väkiluku on 4 627 ja varsinaisen Vrachnaíikan kaupungin väkiluku 2 571 (vuonna 2011).
Vrachnaíikan pieni kaupunki sijaitsee Patraksenlahden rannalla noin 11 kilometriä Patraksen keskustasta etelälounaaseen. Vrachnaíikan kunnallisyksikkö käsittää Patraksen kunnan lounaisimman osan. Vrachnaíika oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Patraksen kuntaan yhdessä Messátidan, Paralían ja Ríon kanssa, jolloin se muuttui uuden kunnan kunnallisyksiköksi.
Kunnallisyksikön osat

Vrachnaíikan kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Kamínia | Kamínia | 716 |
| Monodéndri | Monodéndri | 721 |
| Therianó | Therianó | 133 |
| Tsoukalaíika | Tsoukalaíika | 393 |
| Vrachnaíika | Dresthená | 0 |
| Vrachnaíika | Moiraíika | 93 |
| Vrachnaíika | Vrachnaíika | 2 571 |
Yhteensä: 4 627
Tutkija metsässä

| Tutkija metsässä> Следователят и гората |
| --- | --- |

Ohjaaja:  Rangel Văltšanov
Käsikirjoittaja:  Rangel Waltschanow
Säveltäjä:  Kiril Dontšev
Kuvaaja:  Viktor Tshitshov
Valmistustiedot
Valmistusmaa:  Bulgarian kansantasavalta
Tuotantoyhtiö:  Boyana Film
Ensi-ilta:  1975
Kesto:  102 minuuttia
Alkuperäiskieli:  bulgaria
Aiheesta muualla
IMDb 
Elonet
Infobox OKVirheellinen NIMI-arvo: 
Tutkija metsässä (Следователят и гората, Sledovateljat i gorata) on Rangel Văltšanovin käsikirjoittama ja ohjaama bulgarialainen rikoselokuva vuodelta 1975. Sen pääosissa näyttelevät Sonja Bozhkova, Ljubomir Batshvarov ja Aleksandar Pritup.
Juoni

Tutkintotuomari saa selvitettäväkseen murhatapauksen, jonka pääepäillyksi nousee nuori, kaunis nainen Elena. Naisen elämäntavassa on poliisia kiinnostavia epäselvyyksiã, mutta onko tyttö todella syyllinen vai yritetäänkö hänet vain lavastaa sellaiseksi?
Vastaanotto

Helsingin Sanomien Mikael Fränti kirjoitti elokuvan televisioesityksen alla kesäkuussa 1982, ettei veteraaniohjaaja Văltšanov tee vain pinnallista rikoselokuvaa, vaan avaa herkästi vãreilevän näkökulman nuoren Elenan sielunmaisemaan. ”Pelokas ihminen on joutunut kovan maailman kyynisen pelin alttarille.”
Jevgenija Albats

Jevgenija Albats
Jevgenija Markovna Albats (ven. Евге́ния Ма́рковна Альба́ц; s. 5. syyskuuta 1958) on venäläinen tutkiva journalisti, politiikan tutkija, kirjailija ja radiojuontaja.
Albats valmistui Moskovan valtionyliopistosta vuonna 1980 ja väitteli filosofian tohtoriksi politiikan tutkimuksessa Harvardin yliopistossa vuonna 2004. Hän oli mukana perustamassa International Consortium of Investigative Journalistsia. Albats aloitti oman puheohjelmansa juontamisen Eho Moskvy -radioasemalla vuonna 2004. Vuonna 2007 hänestä tuli The New Timesin poliittinen toimittaja, sitten päätoimittaja ja toimitusjohtaja. Albats oli professorina Moskovan talouskorkeakoulussa, kunnes hänen kurssinsa Venäjän hallinnon pyynnöstä lopetettiin vuonna 2011. Hän on opettanut myös useissa yhdysvaltalaisissa yliopistoissa.
Albats tutustui Aleksei Navalnyihin 2000-luvun alussa ja harjoitti tämän kanssa kirjeenvaihtoa Navalnyin ollessa vangittuna. Albats pakeni Venäjältä vuonna 2022 sanojensa mukaan Navalnyin kehotuksesta. Hän piti Navalnyin kuolemaa Venäjän kiduttamalla toteuttamana murhana. Heinäkuussa 2022 Venäjä luokitteli Albatsin ulkomaiden agentiksi. Albatsin julkaisujen joukossa on KGB:n historiaa käsittelevä kirja The State Within a State: The KGB and its Hold on Russia – Past, Present & Future.
Tritaía

| Tritaía Τριταία |
| --- | --- |
 Kunnallisyksikön sijainti
 Tritaía
 Koordinaatit: 37°56′N, 21°40′E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Akhaia
Kunta:  Erýmanthos
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  370404
Väkiluku (2011):  3 086
Aikavyöhyke:  UTC+2
 – Kesäaika:  UTC+3
Postinumero:  250 15
Suuntanumero(t):  26940
Rekisterikilpi:  AX
Infobox OKVirheellinen NIMI-arvo: 
Tritaía (kreik. Τριταία; myös Tritéa; virallisesti Δημοτική Ενότητα Τριταίας, Dimotikí Enótita Tritaías) on yksi Erýmanthoksen kunnan kunnallisyksiköistä ja entinen itsenäinen Kreikan kunta. Se sijaitsee Akhaian alueyksikössä Länsi-Kreikan alueella. Kunnallisyksikön väkiluku on 3 086 (vuonna 2011).
Tritaían kunnallisyksikkö käsittää pääosan Erýmanthoksen kunnan eteläosasta. Se on ottanut nimensä antiikin ajan Tritaian eli Triteian kaupungilta. Kunnallisyksikön suurin asutus on Skiadáksen kylä. Tritaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Erýmanthoksen kunnaksi yhdessä Farrésin, Kaléntzin ja Leóntion kanssa, jolloin se muuttui uuden kunnan kunnallisyksiköksi.
Kunnallisyksikön osat

Tritaían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Agía Marína | Agía Marína | 19 |
| Agía Marína | Káto Agía Marína | 35 |
| Agía Varvára | Agía Varvára | 114 |
| Agía Varvára | Gálaros | 71 |
| Alepochóri | Ágios Dimítrios | 137 |
| Alepochóri | Alepochóri | 99 |
| Chióna | Chióna | 159 |
| Drosiá | Drosiá | 186 |
| Drosiá | Káto Drosiá | 83 |
| Drosiá | Koumpéri | 53 |
| Drosiá | Ptéri | 61 |
| Erymántheia | Erymántheia | 173 |
| Kálfas | Kálfas | 111 |
| Kálfas | Masouraíika | 29 |
| Manési Patrón | Golémi | 63 |
| Manési Patrón | Káto Mastrantóni | 129 |
| Manési Patrón | Manési | 87 |
| Manési Patrón | Mastrantónis | 28 |
| Roupakiá | Roupakiá | 131 |
| Skiadás | Barákes | 101 |
| Skiadás | Karpéta | 112 |
| Skiadás | Moní Koimíseos Theotókou Notenón (luostari) | 1 |
| Skiadás | Pigádia | 93 |
| Skiadás | Skiadás | 353 |
| Skoúras | Kardási | 36 |
| Skoúras | Skoúras | 120 |
| Spartiá | Kyparíssi | 102 |
| Spartiá | Spartiá | 50 |
| Stavrodrómi | Panousaíika | 29 |
| Stavrodrómi | Ráchi | 27 |
| Stavrodrómi | Stavrodrómi | 153 |
| Stavrodrómi | Xirochóri | 69 |
| Velimáchi | Moní Agíon Pánton (luostari) | 3 |
| Velimáchi | Velimáchi | 69 |
Yhteensä: 3 086
Agía Marína (Akhaia)

| Agía Marína Αγία Μαρίνα |
| --- | --- |
 Agía Marína
 Koordinaatit: 37°57′1″N, 21°42′38″E 
Valtio:  Kreikka
Alue:  Länsi-Kreikka
Alueyksikkö:  Akhaia
Kunta:  Erýmanthos
Kunnallisyksikkö:  Tritaía
Hallinto:  
 – Asutustyyppi:  kylä
 – Kallikrates-koodi:  3704040301
Korkeus:  418 m
Väkiluku (2021):  26
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Agía Marína (kreik. Αγία Μαρίνα) on Kreikan kylä, joka kuuluu hallinnollisesti Erýmanthoksen kuntaan, Akhaian alueyksikköön ja Länsi-Kreikan alueeseen. Kylän väkiluku on 26 (2021).
Agía Marínan kylä, joka tunnetaan myös nimellä Áno Agía Marína (Άνω Αγία Μαρίνα, ”Ylä- Agía Marína”), sijaitsee noin 42 kilometriä etelään Patraksen kaupungista. Se on rakennettu noin 418 metrin korkeuteen merenpinnasta laskettuna. Antiikin ajan Tritaian kaupunki sijaitsi nykyisen kylän lähellä.
Agía Marína muodostaa myös laajemman kyläyhdyskunnan (Δημοτική Κοινότητα Αγίας Μαρίνης, Dimotikí Koinótita Agías Marínis), johon kuuluu Áno Agía Marínan kylän lisäksi Káto Agía Marínan (Κάτω Αγία Μαρίνα, ”Ala- Agía Marína”) kylä. Koko yhdyskunnan väkiluku on 55 (2021).
OSK

| OSK, Objedinennaja sudostroitelnaja korporatsija, United Shipbuilding Corporation |
| --- | --- |

 OSK:n Moskovan toimipaikka.
Yritysmuoto:  osakeyhtiö (OAO)
Perustettu:  2007
Kotipaikka:  Pietari ja Moskova
Toimiala:  meriteollisuus
Kotisivu:  www.oaoosk.ru
Infobox OKVirheellinen NIMI-arvo: 
Objedinennaja sudostroitelnaja korporatsija eli OAO OSK (ven. ОАО Объединенная судостроительная корпорация), kansainvälisesti myös United Shipbuilding Corporation (USC) on Venäjän suurin meriteollisuuskonserni. Yhtiön oman ilmoituksen mukaan sen osuus on noin 80 prosenttia Venäjän laivanrakennuksesta. OSK on Venäjän valtion omistama osakeyhtiö.
Meriteollisuuskonserni OSK:hon kuuluu yhdeksän meriteknistä suunnittelutoimistoa ja 39 telakkaa. Esimerkiksi meritekninen suunnittelutoimisto TsKB MT Rubin on osa konsernia ja telakoista muun muassa Sevmaš-telakka Arkangelin alueella. OSK omisti vuosina 2011-2019 puolet vuonna 2011 STX Finlandin kanssa perustetusta yhteisyritys Arctech Helsingin telakasta.
Toukokuussa 2019 Arctech myi Hietalahden telakan Algador Holdings Ltd:lle. Uuden yrityksen nimeksi tulee Helsinki Shipyard Oy.
Aiheesta muualla

Rossiju zaderžali v finskoi gavani (10/2013) (venäjäksi) (kommersant.ru)
New reform of USC (10/2013) (englanniksi) (portnews.ru)
United Shipbuilding Corporation Faces Major Overhaul to Fight Slump (9/2013) (Arkistoitu – Internet Archive) (englanniksi) (themoscowtimes.com)
United Shipbuilding Corporation to risk to lose Zvezda – a super-shipyard may be given to Rosneft and Gazprombank (8/2013) (englanniksi) (rusmininfo.com)
Baltic Shipyard to launch first Russian Mistral in time(6/2013) (englanniksi) (itar-tass.com)
Vladimir Shmakov appointed as head of United Shipbuilding Corporation (5/2013) (englanniksi) (itar-tass.com)
Head of United Shipbuilding Corporation Fired After 11 Months (5/2013) (Arkistoitu – Internet Archive) (englanniksi) (themoscowtimes.com)
USC eyes new shipyard to build semi rigs in Russia’s Far East (10/2012) (englanniksi) (portnews.ru)
USC orders two PSVs at Baltic Shipyard (2011) (englanniksi) (ship-technology.com)
United Shipbuilding Corporation (englanniksi) (ria.ru)
Wärtsilä and United Shipbuilding Corporation sign Memorandum of Understanding for co-operation (11/2010)[vanhentunut linkki] (englanniksi) (wartsila.com)
Merkinnän syy: Ainakin suurimmat telakkakeskittymät ja Suomen lähialueen telakat olisi hyvä mainita ja kuvata lyhyesti.